
เริ่มประชุมเวลา  13.00 น.
เมื่อที่ประชุมพร้อม  สมาชิกสภาเข้าร่วมประชุม  จำนวน 15  คน  ครบองค์ประชุม  ได้เรียนเชิญ ประธานสภาฯ  จุดธูปเทียนบูชาพระรัตนตรัย และเริ่มประชุมตามระเบียบวาระการประชุม ดังนี้

ระเบียบวาระที่  1  			เรื่องที่ประธานแจ้งให้ที่ประชุมทราบ
ประธานสภา	เรื่อง เรียกประชุมสภาองค์การบริหารส่วนตำบลแก้วแสน สมัยวิสามัญ สมัยที่ 2/2558  ด้วยประธานสภาองค์การบริหารส่วนตำบลแก้วแสน ได้ร้องขอเปิดประชุมสภาองค์การบริหารส่วนตำบลแก้วแสน  สมัยวิสามัญ  สมัยที่ 2/2558  เพื่อให้สภาได้พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2559  และเรื่องอื่น ๆ ตามอำนาจหน้าที่  อาศัยอำนาจตามความในมาตรา   55  แห่งพระราชบัญญัติสภาตำบลและองค์การบริหารส่วนตำบล พ.ศ.2537(รวมทั้งแก้ไขเพิ่มเติม)  นายอำเภอนาบอน  จึงเรียกประชุมสภาองค์การบริหารส่วนตำบลแก้วแสน  สมัยวิสามัญ สมัยที่ 2 /2558  ตั้งแต่วันที่  25 กันยายน  2557 เป็นต้นไป  มีกำหนดไม่เกิน 15 วัน  ประกาศ  ณ วันที่  18  กันยายน  พ.ศ.2558
ระเบียบวาระที่  2	เรื่องรับรองรายงานการประชุมสภาครั้งที่ผ่านมา (ประชุมสภาสมัยสามัญ สมัยที่  3 ครั้งที่ 1/2558  เมื่อวันที่  24 สิงหาคม  2558
ประธานสภา	ถามที่ประชุม  มีสมาชิกสภาฯท่านใดจะแก้ไขเพิ่มเติมรายละเอียดในบันทึกรายการประชุมบ้างหรือไม่  เชิญครับ
เมื่อไม่มี  ผมขอมติที่ประชุม สมาชิกสภาท่านใดเห็นว่ารายงานการประชุมครั้งที่แล้ว ถูกต้อง  โปรดยกมือ
มติที่ประชุม	มีมติรับรองรายงานการประชุมสภาสมัยสามัญ สมัยที่ 3 ครั้งที่ 1/2558  เมื่อวันที่  24  สิงหาคม   2558  จำนวน  14  เสียง   ไม่รับรอง   ไม่มี    งดออกเสียง  1  เสียง 
ระเบียบวาระที่ 3  	เรื่อง ญัตติเสนอเพื่อพิจารณาให้ความเห็นชอบ 
· ร่างข้อบัญญัติงบประมาณรายจ่ายประจำปีงบประมาณพ.ศ.2559  วาระที่1 ขั้นรับหลักการ
ประธานสภา				เชิญ นายก อบต.  ครับ
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน
กระผม นายคนึง  ชูพงศ์ นายกองค์การบริหารส่วนตำบลแก้วแสน ขอเสนอร่างข้อบัญญัติองค์การบริหารส่วนตำบล เรื่อง  งบประมาณรายจ่ายประจำปีงบประมาณ พ.ศ.2558 ในวาระที่ 1 ขั้นรับหลักการ ให้ที่ประชุมสภาได้พิจารณา  โดยอาศัยอำนาจตามระเบียบกระทรวงมหาดไทยว่าด้วยการวิธีการงบประมาณองค์กรปกครองส่วนท้องถิ่น พ.ศ.2541 แก้ไขเพิ่มเติมถึงฉบับปัจจุบัน มาตรา  87  ร่างข้อบัญญัติงบประมาณรายจ่ายประจำปีงบประมาณ พ.ศ.2559  ได้ตั้งประมาณรายจ่ายเท่ากับประมาณการรายรับ คือ 29,120,000  บาท  โดยมีรายละเอียดตามร่างข้อบัญญัติที่แจ้งให้ทุกท่านทราบแล้ว  สมาชิกสภา อบต.ทุกท่านได้โปรดพิจารณาในรายละเอียดครับ และผมขออนุญาตชี้แจงเพิ่มเติมในด้านรายรับ ตามคำแถลงงบประมาณ ในประมาณรายรับ ซึ่งประกอบด้วย
1.รายได้จัดเก็บเอง		
	หมวดภาษีอากร	
	หมวดค่าธรรมเนียม ค่าปรับ และใบอนุญาต	
	หมวดรายได้จากทรัพย์สิน	
	หมวดรายได้จากสาธารณูปโภคและการพาณิชย์	
	หมวดรายได้เบ็ดเตล็ด	
	หมวดรายได้จากทุน		
๒.รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น	หมวดภาษีจัดสรร เช่น ภาษีมูลค่าเพิ่ม  ภาษีสุรา 
          สรรพสามิต	ภาษีธุรกิจเฉพาะ	
๓.รายได้ที่รัฐบาลอุดหนุนให้องค์กรปกครองส่วนท้องถิ่น	
	หมวดเงินอุดหนุนทั่วไป	
	รวมแล้วประมาณการรายรับไว้  29,120,000  บาท  โดยได้พิจารณาข้อมูลการจัดสรรรายได้ให้ท้องถิ่นจากรัฐบาลในปีงบประมาณ พ.ศ.2559  ซึ่งปีงบประมาณ พ.ศ.2559  โดยเปรียบเทียบกับปี พ.ศ.2558 โดยคณะกรรมการกระจายอำนาจจัดสรรงบประมาณให้ท้องถิ่นเป็นเงิน 646,344 ล้านบาท คิดเป็นร้อยละ 27.80 ของงบประมาณแผ่นดินทั้งหมดปีงบประมาณ พ.ศ.2559  ได้จัดสรรงบประมาณให้ท้องถิ่นเป็นเงิน 657,300 ล้านบาท คิดเป็นร้อยละ 28.21 ของงบประมาณแผ่นดิน เพิ่มขึ้น 10,957 ล้านบาท สำหรับอบต.ได้ประมาณการรายจ่ายในปีงบประมาณ 2558 เป็นเงิน 27,500,000 ล้านบาท ปีงบประมาณ 2559 ได้ประมาณการรายรับเพิ่มขี้น ประมาณล้านกว่าบาท โดยได้ประมาณการรายรับไว้   29,120,000  บาท  โดยคาดว่างบประมาณจะได้รับการจัดสรรตามที่ได้ประมาณการไว้ สำหรับรายละเอียดประมาณการรายจ่าย จะอยู่ที่หน้า 1-28 โดยประกอบด้วย 11 แผนงานคือ 
-แผนงานบริหารงานทั่วไป
-แผนงานการรักษาความสงบภายใน
-แผนงานการศึกษา
-แผนงานสาธารณสุข
-แผนงานสังคมสงเคราะห์
-แผนงานเคหะและชุมชน
-แผนงานสร้างความเข้มแข็งของชุมชน
-แผนงานการศาสนาวัฒนธรรมและนันทนาการ
-แผนงานการเกษตร
-แผนงานการพาณิชย์
-แผนงานงบกลาง
โดยโครงการที่ดำเนินการจะปรากฏในแผนพัฒนาสามปี 2559-2561 ของอบต. และได้ดำเนินการจัดสรรงบประมาณให้ครอบคลุมทั้งตำบลในแต่ละหมู่บ้าน โดยได้รับงบประมาณใกล้เคียงกัน นอกจากนี้ได้พิจารณางบประมาณซึ่งได้รับการจัดสรรจากหน่วยงานอื่น ขออนุญาตชี้แจงเพิ่มเติมการได้รับการจัดสรรงบประมาณ จากหน่วยงานอื่นๆ ดังนี้
1.อบจ.นครศรีธรรมราช กำลังดำเนินการในขณะนี้ เป็นงบประมาณ พ.ศ.2558
-ถนนลาดยางแอสฟัลติกส์คอนกรีต สายควนเนียง-เกาะสระ หมู่ที่ 4,8 งบประมาณ  2,056,000  บาท ได้ผู้รับจ้างแล้วอยู่ระหว่างจะดำเนินการการก่อสร้าง
-ถนนคอนกรีตเสริมเหล็กสายหัวนา-ช่องลม หมู่ที่ 3 งบประมาณ 900,000  บาท อยู่ระหว่างจัดทำราคากลางใหม่เพื่อปรับลดราคาตามราคาน้ำมันที่ลดลง โดยในวันที่ 28 กันยายนนี้ จะดำเนินการกันเงินและดำเนินการสอบราคาเพื่อหาผู้รับจ้างดำเนินการโดยเร่งด่วนต่อไป
2.เงินอุดหนุนเฉพาะกิจในปีงบประมาณ 2559 ของกรมส่งเสริมการปกครองท้องถิ่น
-โครงการก่อสร้างประปาหมู่บ้านแบบผิวดินขนาดใหญ่  หมู่ที่ 2 (หารน้ำใส) งบประมาณ 3,585,000  บาท
- โครงการซ่อมผิวจราจรแอสฟัลติกส์สายไสกรูด-คลองกุย งบประมาณ  1,901,100  บาท
3.โครงการจากงบพัฒนาจังหวัดและกลุ่มจังหวัด ยังไม่ยืนยัน
-ถนนสายบ้านนายพร้อย- นิคมเขาขาว
4.จากงบอบจ.นครศรีธรรมราช ในปีงบประมาณ พ.ศ.2559
-ถนนลาดยางสายช่องลม-ไสเทียม งบประมาณ 3,500,000 บาท
-ถนนคอนกรีตสายบ่อนวัว-บ้านนายพร้อม งบประมาณ  1 ล้านบาท
ตอนนี้ อบจ.นครศรีธรรมราชจะจ่ายงบประมาณ 300ล้านบาทแต่โครงการของอบต.ปรากฏในแผน อบจ.เพียง 3 โครงการ คือ
1.ถนนสายบ้านนายพร้อย-นิคมเขาขาว
2.ถนนสายบ่อนวัว-บ้านนายพร้อม-ถนน 41
3.ถนนสายไสเทียม-ช่องลม โดยสายนี้จะใช้งบก่อสร้างของอบต.ด้วยแต่ไม่ซ้ำซ้อนกับงบของ อบจ.เพราะจุดก่อสร้างเริ่มต้นปลายทางกับต้นทาง
และผมขออนุญาตแก้ไข เพิ่มเติมรายละเอียดคำชี้แจงประมาณการรายจ่าย แผนงานเคหะและชุมชน งานไฟฟ้าและถนน งบเงินอุดหนุน รายการที่ 1 ให้เพิ่มหมู่ที่ 2 ไปด้วย  รายการที่ 3 ให้ตัดหมู่ที่ 9  ออก และรายการที่ 4 ให้เพิ่มหมู่ที่ 3 ด้วย 
จึงขอให้ที่ประชุมสภาฯ ได้พิจารณาในรายละเอียด ขออนุญาตชี้แจงเบื้องต้น ขอบคุณครับ
ประธานสภา				มีสมาชิกท่านใดประสงค์จะอภิปรายในประเด็นใด เชิญครับ
	หากไม่มี ผมขอมติครับ  สมาชิกท่านใดเห็นควรรับหลักการร่างข้อบัญญัติงบประมาณรายจ่ายประจำปีงบประมาณ พ.ศ.2559  โปรดยกมือครับ 
						- รับหลักการ  14  เสียง
						- ไม่รับหลักการ ไม่มี
						- งดออกเสียง  1  เสียง
ประธานสภา				ในขั้นตอนต่อไปจะเป็นการกำหนดจำนวนกรรมการแปรญัตติว่า					มีจำนวนกี่ท่าน โดยจะต้องไม่น้อยกว่า 3 คน แต่ไม่เกิน 7  คน
โดยเสนอชื่อและเลือกทีละ 1 คน จนครบตามจำนวนที่เสนอ 				และให้กำหนดระยะเวลารับคำเสนอแปรญัตติด้วยว่าเริ่มตั้งแต่				เมื่อไหร่ถึงเมื่อไหร่ แต่ทั้งนี้ต้องไม่น้อยกว่า 24  ชั่วโมงนับแต่				รับหลักการร่างข้อบัญญัติฯเชิญสมาชิกเสนอจำนวนกรรมการ
แปรญัตติ ว่าจะมีจำนวนกี่ท่าน ครับ
นายประพาส   เทพี			กระผมนายประพาส   เทพี  ส.อบต.หมู่ที่  4  ขอเสนอให้มี					กรรมการแปรญัตติจำนวน 3 ท่านครับ  
ผู้รับรอง  1.นายสมยศ  ธรฤทธิ์  ส.อบต. หมู่ที่ 5 
  2.นายสุธน   แก้วแท้ ส.อบต.	 หมู่ที่ 6
ประธานสภา				มีสมาชิกท่านใดจะเสนอเป็นอย่างอื่นอีกหรือไม่  หากไม่มีถือ					ว่าที่ประชุมมีมติเห็นชอบให้มีกรรมการแปรญัตติ จำนวน 3 					ท่านครับ  และเชิญสมาชิกเสนอชื่อ
กรรมการแปรญัตติ คนที่ 1  ครับ
นายวิลาศ  พรหมวันรัตน์		กระผม นายวิลาศ   พรหมวันรัตน์  ส.อบต. หมู่ที่  9 
					เสนอ   นายสมยศ   ธรฤทธิ์   ส.อบต.หมู่ที่ 5
					ผู้รับรอง  1. นายภัยยันต์  บุญปราบ   ส.อบต. หมู่ที่ 3
						  2. นายวินัย   อินทรสุวรรณ ส.อบต. หมู่ที่ 8
ประธานสภา	มีสมาชิกท่านใดจะเสนอชื่อกรรมการแปรญัตติ คนที่ 1 เพิ่มเติมครับ เชิญครับ  หากไม่มี   ถือว่าที่ประชุมมีมติให้  นายสมยศ  ธรฤทธิ์  ส.อบต.หมู่ที่ 5 เป็นกรรมการแปรญัตติ คนที่ 1  ครับ
					เชิญสมาชิกเสนอชื่อกรรมการแปรญัตติ คนที่ 2  ครับ
นายวินัย  อินทรสุวรรณ			กระผม นายวินัย  อินทรสุวรรณ       ส.อบต. หมู่ที่ 8 
					เสนอ   นายประพาส   เทพี             ส.อบต. หมู่ที่ 4
					ผู้รับรอง  1. นายกิตติเนตร  รัตนบุรี  ส.อบต. หมู่ที่ 1
						  2. นายภัยยันต์  บุญปราบ  ส.อบต.หมู่ที่ 3
ประธานสภา	มีสมาชิกท่านใดจะเสนอชื่อกรรมการแปรญัตติ คนที่ 2 เพิ่มเติมครับ เชิญครับ  หากไม่มี   ถือว่าที่ประชุมมีมติให้  นายประพาสเทพี  ส.อบต.หมู่ที่ 4 เป็นกรรมการแปรญัตติ คนที่ 2  ครับ เชิญสมาชิกเสนอชื่อกรรมการแปรญัตติ คนที่ 3  ครับ
นางจำเป็น  วุฒิศักดิ์			ดิฉันนางจำเป็น  วุฒิศักดิ์    ส.อบต. หมู่ที่ ๗ 
					เสนอ   นายอนันต์  ชำนาญกิจ           ส.อบต. หมู่ที่ 10
					ผู้รับรอง  1. นายสุชาติ  แก้วประสม   ส.อบต. หมู่ที่ 7
						  2. นายวิลาศ  พรหมวันรัตน์ ส.อบต. หมู่ที่ 9
ประธานสภา	มีสมาชิกท่านใดจะเสนอชื่อกรรมการแปรญัตติ คนที่ 3 เพิ่มเติมครับ เชิญครับ  หากไม่มี   ถือว่าที่ประชุมมีมติให้  นายอนันต์  ชำนาญกิจ   ส.อบต. หมู่ที่ 10  เป็นกรรมการแปรญัตติ คนที่ 3  ครับ 
ประธานสภา	สรุปว่ากรรมการแปรญัตติ จำนวน 3 ท่านได้แก่
1. นายสมยศ   ธรฤทธิ์       ส.อบต.  หมู่ที่ 5
2. นายประพาส  เทพี         ส.อบต.  หมู่ที่ 4
3. นายอนันต์   ชำนาญกิจ   ส.อบต.  หมู่ที่ 10
					และให้สมาชิกสภา เสนอระยะเวลารับคำเสนอแปรญัตติ ซึ่ง					ไม่น้อยกว่า 24  ชั่วโมง นับแต่รับหลักการ
นายประพาส  เทพี			กระผมนายประพาส  เทพี  ส.อบต.หมู่ที่ 4  เสนอรับคำ						เสนอแปรญัตติตั้งแต่วันที่ 26-28  กันยายน  2558 เวลา 			 		08.30-16.30 น.ของแต่ละวัน
ประธานสภา		 		มีสมาชิกท่านใดจะเสนอเป็นอย่างอื่นอีกหรือไม่  หากไม่มีถือ					ว่าที่ประชุมมีมติเห็นชอบให้รับคำเสนอแปรญัตติตั้งแต่วันที่ 		 			26-28  กันยายน  2558  เวลา 08.30-16.30 น.
		 			และให้สภากำหนดระยะเวลาให้กรรมการแปรญัตติ  
		 			แปรญัตติให้แล้วเสร็จภายในกี่วัน
นายสมยศ  ธรฤทธิ์	กระผมนายสมยศ  ธรฤทธิ์  ส.อบต.หมู่ที่ 5  เสนอระยะเวลาให้กรรมการแปรญัตติ แปรญัตติให้แล้วเสร็จภายใน 3 วัน คือตั้งแต่วันที่  29  กันยายน ถึงวันที่ 1 ตุลาคม   2558  ครับ ผู้รับรอง นายกิตติเนตร  รัตนบุรี  ส.อบต.หมู่ที่ 1  และนายวินัยอินทรสุวรรณ  ส.อบต. หมู่ที่ 8
ประธานสภา				มีสมาชิกท่านใดจะเสนอเป็นอย่างอื่นอีกหรือไม่  หากไม่มีถือ			 	ว่าที่ประชุมมีมติเห็นชอบให้กรรมการแปรญัตติ แปรญัตติให้				แล้วเสร็จภายใน 3 วัน คือตั้งแต่วันที่  29  กันยายน ถึงวันที่ 
1 ตุลาคม   2558  ครับ
ระเบียบวาระที่ 4			เรื่องอื่น ๆ
ประธานสภา	ต่อไปเป็นระเบียบวาระที่ 4  เรื่องอื่น ๆ มีสมาชิกท่านใด มีเรื่องอื่น ๆ  บ้าง เชิญครับ
นายก อบต.				เรียนท่านประธานสภา และสมาชิกสภาอบต.แก้วแสนทุกท่าน
กระผม นายคนึง  ชูพงศ์ นายกองค์การบริหารส่วนตำบลแก้วแสน มีเรื่องอื่นๆสืบเนื่องจากการประชุมครั้งที่แล้วซึ่งผมติดราชการไม่ได้เข้าร่วมประชุม ขอเรียนชี้แจงให้ที่ประชุมทราบ 2 เรื่องคือ
1.จากการประชุมการกระจายอำนาจของอปท.และการพิจารณากฎหมายจัดตั้งของอปท. ซึ่งอยู่ในขั้นตอนการพิจารณาของสนช. มีสาระสำคัญ 2 คือ
-การยกฐานะ อบต.เป็นเทศบาล 1 ตำบล หนึ่งเทศบาล และมีการควบรวม ท้องถิ่นที่มีประชากรไม่ถึง สองพันคนและมีข้อเสนอห้าพันคน รวมทั้งท้องถิ่นที่มีพื้นที่คาบเกี่ยวกัน ซึ่งค่อนข้างชัดเจนในการยกฐานะอบต.เป็นเทศบาลแน่นอน
-การเลือกตั้งท้องถิ่นอาจมีการดำเนินการก่อนรธน.ประกาศใช้โดยรอพรบ.จัดตั้งแล้วเสร็จ และดำเนินการเลือกตั้งให้เป็นปัจจุบัน
๒.ติดตามเรื่องจากการประชุมครั้งที่แล้ว ซึ่งผมติดประชุมที่กรุงเทพฯ ขออภัยด้วยครับ
-เรื่องประปาหมู่บ้านบ้านนายพร้อม หมู่ที่ 1  มีงานศพไม่มีน้ำเนื่องจากเกิดฟ้าผ่า ได้เปลี่ยนตู้ควบคุมระบบ ทำให้ระบบสูบน้ำยังทำงานไม่เต็มที่ น้ำไม่เต็มท่อ  เข้าใจผิดว่าน้ำรั่ว ปัจจุบันทำงานเป็นปกติแล้วครับ
-ประปา SML หมู่ที่ ๖ เนื่องจากปั๊มน้ำเสียสูบน้ำได้ไม่เต็มที่ กำลังแจ้งผู้รับจ้างซึ่งอยู่ระหว่างรับประกันผลงานตามสัญญาให้มาดำเนินการแก้ไข และต่อไปก็มอบหมายให้พี่สุธน ดำเนินการดูแลต่อไปครับ
-โคมไฟฟ้าสาธารณะบ้านนายสมปองเสียเกิดจากฟ้าผ่า แก้ไขปัญหาในการซ่อมแซม โดยจัดหานั่งร้านให้ช่างไฟฟ้าเนื่องจากไม่มีงบประมาณในการจัดหารถกระเช้า
-โคมไฟฟ้าสาธารณะ หมู่ที่ 8  เสียทั้ง 4 จุด มีปัญหากรณีโคมไฟเป็นโคมไฟกลมขณะนี้ไม่มีอุปกรณ์แล้ว จะเปลี่ยนเป็นหลอดยาวทั้งชุดและจะดำเนินการให้ครับ
-การขยายเขตไฟฟ้าหมู่ที่ 8  ต้องดำเนินการแจ้งถอนมิเตอร์เก่าและขอติดตั้งมิเตอร์ใหม่ครับได้แจ้งเป็นหนังสือให้ไฟฟ้าทราบแล้ว รอการดำเนินการแจ้งกลับจากไฟฟ้าครับ
-การจัดเก็บค่าน้ำประปาหมู่ที่ ๙  อบต.กำหนดการส่งเงินจัดเก็บค่าน้ำประปาภายในสิ้นเดือน และเบิกจ่ายภายในวันที่
 ๑0 ของเดือนถัดไป  ตรวจสอบแล้วปรากฏว่าคนจัดเก็บค่าน้ำนำส่งเงินวันที่ 22  กรกฏาคม เป็นค่าจัดเก็บน้ำเดือนมิถุนายน อบต.เบิกจ่ายให้วันที่  20  สิงหาคม ช้าไปประมาณ 10 วันซึ่งจะได้กำชับการเบิกจ่ายให้อยู่ภายในกำหนดเวลา
-โคมไฟฟ้าสาธารณะหมู่ที่ 9 ถอดมายังไม่ได้ดำเนินการติดตั้งให้ อยู่ระหว่างการจัดหาวัสดุ เพื่อได้มาแล้วจะไปดำเนินการให้ครับ
-หินคลุกถมถนนสายควนเนียง-เกาะสระ ใช้งบเป็นค่าวัสดุในงบสำรองจ่ายกรณีฉุกเฉินหรือจำเป็นเนื่องจากมีการร้องเรียนศูนย์ดำรงธรรมจังหวัดต้องแก้ไขปัญหาโดยเร่งด่วนครับไม่ได้ใช้งบจากเงินจ่ายขาดเงินสะสมการถมหินคลุกในถนน ๒๗ สายทางครับ ส่วนคุณภาพหินคลุกจะกำชับช่างช่วยดูแลให้ครับ
-กรณีผู้ประสบภัยขอความช่วยเหลือ หมู่ที่ ๘  จะตรวจสอบรายชื่อให้อีกครั้งเพราะรายชื่อที่คุณสุชาติ ประสานมาชื่อ นายวิรัตน์ เกตุแก้ว แต่คนลงชื่อรับวัสดุชื่อนางประทุม  ฤทธิ์มาก ไม่แน่ใจอยู่บ้านเดียวกันหรือไม่ และฝาก ส.อบต.ช่วยดูแล ประสาน และอธิบายขั้นตอนการขอความช่วยเหลือด้วยครับ
-ประปาถังแรงดันบ้านนิตย์ หมู่ที่ ๑ น้ำไม่ไหล เป็นปัญหาที่ยังไม่สามารถแก้ไขได้ขณะนี้ เพราะบ่อไม่มีน้ำและน้ำน้อยไม่เพียงพอจริงๆ คาดว่าจะดำเนินการขยายแนวท่อโดยนำน้ำจากบ่อบาดาลบ้านนางบุญริน ซึ่งใช้ประมาณ ๓ ครัวเรือนมาช่วย
-การติดตั้งกระจกโค้งทางแยกถนน สามารถแก้ปัญหาได้ เดิมมีการติดตั้งหลายจุดแต่ถูกทำลายแตกหมด ก็อยากจะดำเนินการต่อแต่ไม่ทราบจะป้องกันปัญหาที่ผ่านมาได้อย่างไร
ก็ขออนุญาตชี้แจงให้ที่ประชุมสภาฯทราบครับ
ประธานสภา				มีสมาชิกท่านใด มีเรื่องอื่น ๆ อีกบ้าง เชิญครับ
นายวิลาศ	พรหมวันรัตน์		เรียนท่านประธานสภาและสมาชิกสภาทุกท่านผมนายวิลาศ
พรหมวันรัตน์ ส.อบต.หมู่ที่ ๙ แจ้งไปยังผู้บริหารเรื่องโคมไฟฟ้า
สาธารณะหมู่ที่ ๙ ถูกทำลายไป ๓ หลอด สอบถามไปยังผู้
รับจ้างไม่สามารถดำเนินการให้ได้เนื่องจากไม่ได้เกิดจากความ
บกพร่องของงาน จึงฝากไปยังผู้บริหารว่าจะแก้ไขปัญหา
อย่างไรได้บ้างครับ

[bookmark: _GoBack]นายก อบต.	เรียนท่านประธานสภา  ผมขออนุญาตชี้แจงในเรื่องดังกล่าว กรณีโคมไฟฟ้าสาธารณะหมู่ที่ ๙  ถูกทำลาย เป็นโคมไฟหลอดยาวคู่ ถูกทำลายไป ๑ ชุดก่อนจะเปิดใช้ไฟ  และถูกทำลายอีก ๒ ชุดเมื่อมีการจ่ายไฟแล้ว โดยคาดว่าอาจเกิดจากความไม่พอใจกรณีติดตั้งแล้วแต่ยังไม่จ่ายไฟ หรือสาเหตุอื่นๆ ซึ่งเป็นการยากที่จะหาผู้กระทำผิด หรือผู้ก่อเหตุได้ โดยได้ประสานไปยังกำนันเจ้าของพื้นที่ฝากช่วยสอดส่องดูแลทรัพย์สิน และไม่อยู่ในความรับผิดชอบของการไฟฟ้าแล้วเพราะไม่ได้เกิดจากความบกพร่องของผลงาน อบต.ก็จะต้องดูแลแก้ไขปัญหาต่อไปครับและฝากประชาสัมพันธ์ การประชุมให้ความรู้ของปปช.ในวันที่๑๓  ตุลาคม  ๒๕๕๘  ณ อบต.ทุ่งสง ลงทะเบียนเวลา 08.00-09.00 น. กลุ่มเป้าหมายเป็น ส.อบต.ทุกท่าน คณะผู้บริหาร  ปลัด รองปลัด หัวหน้าส่วน  บุคลากร และนิติกร ซึ่งผมจะทำหนังสือแจ้งให้ทราบอีกครั้งหนึ่งครับ อยากเชิญชวนทุกคนไปประชุมให้ได้ครับ	
นายสุชาติ  ชูแสง	เรียนท่านประธานสภา ผมนายสุชาติ  ชูแสง ส.อบต.หมู่ที่ 8 ขอแจ้งเรื่องโคมไฟสาธารณะชำรุด 3 จุด บริเวณบ้านควนเนียง เนื่องจากกระแสไฟฟ้าเกิน ทำให้หลอดไฟขาด และเครื่องใช้ไฟฟ้าชาวบ้านบริเวณนั้นก็เสียหายด้วย  
นายภัยยันต์  บุญปราบ	เรียนท่านประธานสภา ผมนายภัยยันต์  บุญปราบ ส.อบต.หมู่ที่ 3 แจ้งขอสนับสนุนทรายจำนวน 3 รถเพื่อนำไปปรับปรุงสนามกีฬาชุมชนบ้านหนองยาง ในโรงเรียนบ้านหนองยางเนื่องจากช่วงนี้เป็นฤดูฝนเมื่อมีการใช้สนามฝึกซ้อมบ่อยๆ ทำให้สนามแฉะครับ
นายประพาส  เทพี	เรียนท่านประธานสภา ผมนายประพาส  เทพี ส.อบต.หมู่ที่ 4
	มีเรื่องที่จะฝากไปยังผู้บริหาร 3 เรื่องครับ
	1.ประปาหมู่บ้านถังแรงดันบ้านหนองมวง ผู้ใช้น้ำนายสิทธิศักดิ์  บุญมาเกิด  ผู้อุทิศที่ดินให้ก่อสร้างประปาหมู่บ้าน เดิมมีมาตรวัดน้ำเพื่อควบคุมการใช้น้ำสามารถใช้น้ำยกเว้นค่าบริการไม่เกิน 50  ลบ.ม./เดือน แต่ขณะนี้ไม่มีมาตรวัดน้ำและบ้านนายปกรณ์  บุญมาเกิด  น้องชายอยู่ใกล้เคียงกันก็ไม่ติดมาตรวัดน้ำ ผู้ดูแลประปาหมู่บ้านฝากให้ อบต.ช่วยพูดคุยให้ด้วยเพราะเป็นญาติกัน หากจะพูดตักเตือนเกรงว่าจะไม่สบายใจกัน
	2.ประปาหมู่บ้านถังแรงดันบ้านโคกแนะ  น้ำมีปริมาณมากแต่น้ำข้นเป็นโคลน ใช้ไม่ได้เป่าล้างแล้วแก้ปัญหาไม่ได้ไม่ทราบเป็นเพราะเหตุใด เห็นควรรื้อถอน ตู้ควบคุมระบบและเครื่องสูบน้ำไปใช้ประโยชน์ที่อื่น
	3.ประปาหมู่บ้านบ้านไสคอกหมู มีการวางสายไฟฝังดินไปโผล่อีกด้านแต่ไม่มีท่อหุ้มสายไฟ เห็นควรจัดทำให้เรียบร้อย กลัวจะเป็นปัญหาเมื่อมีการแผ้วถางวัชพืชอาจโดนสายไฟเกิดการรั่วไหลได้
นายกอบต.	เรียนประธานสภา ผมนายคนึง  ชูพงศ์ นายกอบต. ผมขอชี้แจงตอบข้อซักถามครับ
	1.คำถามคุณสุชาติ ผมประสานไฟฟ้าแล้ว แจ้งขอความร่วมมือให้อบต.ซ่อมแซมเองครับ

					ลงชื่อ................................................................... ผู้จดบันทึก
					                 (นางแฉล้ม    ศิลปวิสุทธิ์)
   เลขานุการสภา  อบต.แก้วแสน
ความเห็นของคณะกรรมการตรวจรายงานการประชุม
			ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยวิสามัญ  สมัยที่  2  ครั้ง  1  ประจำปี  2558  ในวันที่ 25  กันยายน  2558  
			มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ	
					ลงชื่อ................................................. 
                                                              (นายประพาส     เทพี)
					ประธานกรรมการตรวจรายงานการประชุม

					ลงชื่อ................................................
					          (นายศรสิทธิ์   โกศล)
                                                     กรรมการตรวจรายงานการประชุม

					ลงชื่อ................................................
					          (นายสมยศ    ธรฤทธิ์)
				   เลขานุการคณะกรรมการตรวจรายงานการประชุม

· มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภาสมัยวิสามัญ  สมัยที่ 2  ครั้งที่  2 ประจำปี   พ.ศ.2558  เมื่อวันที่  5  ตุลาคม   2558
			
        ลงชื่อ...................................................................ผู้ตรวจบันทึก
     (นายบุญนำ    บุญวรรณ)
					  ประธานสภาองค์การบริหารส่วนตำบลแก้วแสน





